
Alpakka gyűrűsorozat

Sorozatom tizenöt darab egyedi tervezésű alpakkagyűrűből áll. Az ékszerek háromféle típusra oszthatóak fel: foglalatos (melyekből a kövek cserélhetőek), a forrasztással készültek (amiknek mérte kismértékben változtatható) és a forrasztás nélkül készültek (a méretek kis mértékben állíthatók). Mindegyik típus öt egyedi tervezésű darabból áll. A kivételezés igazi kihívás volt, hisz ezeknek a technikai megoldásoknak a kitalálása, felfedezése nagy munkát vett igénybe. Feszegettem az anyag tulajdonságait, tűrőképességeit és azt a lehető legtöbb féle képen ki is használtam. Számomra a legszebb anyag a fém, azon belül is az alpakka, mivel számtalan lehetőséget hordoznak magukban. Ugyanis például a kalapálás hatására rendkívül rugalmas lesz, az általam készített egyes gyűrűtípusnál a fém e tulajdonságát használtam ki. Három típus, mivel ezeknek a megoldási lehetőségei tetszettek meg a legjobban.
Munkáim mind elkészítésükben, mind formájukban, mind sajátosságukban eltérnek más ékszerekhez képest. Minden típus különleges hisz egyedi és típusonként más sajátos jellemzővel bírnak. Formailag letisztultak, egyszerűek, de mégsem hétköznapi a megjelenésük, az alakzatok gazdag variációkat rejtenek. A forma és a funkció egymásba fonódódik, azok egyensúlyt hoznak létre. Hordhatóak alkalmi, de akár hétköznapi viselet részeként is.
Az első típusú gyűrűknél jádeköveket és szintetikus követ foglaltam be, úgy hogy azokat könnyedén szét lehessen szedni (hogy ki lehessen azokat cserélni más színű kövekre). A követ tartó elemet egy ékkel ki lehet ütni. Ezek a tartóelemek (egy esetben, ahol nyitott foglalatot alkalmaztam, ott csak kő) pontosan illeszkednek, tehát nem esnek ki maguktól. Különlegességük, hogy nem a szokásos jellegzetes alakban, hanem egyes estekben fordítva helyeztem el a követ, ami nem hétköznapi megjelenésével izgalmas megjelenést kölcsönöz.A második típusnál az elemek egymásba vannak bújtatva, ennek köszönhetően kismértékben állítható is a gyűrű körmérete. Ezek keményforrasztással készültek, s ennek a fajtának is különböző változatait készítettem el: van ahol teljesen körbe ér, de vannak olyan darabok is, melyek csak háromnegyedesek (nem érnek teljesen körbe).A harmadik típusnál a sorozat elemei egy agyagból állnak (forrasztás nélkül készültek). A gyűrűk kör jellegét egymásba bújtatással értem el. Méretük kismértékben változtató, így az anyag feszessége tartja stabilan a formát.



